Crete, E. — Hierapytna — beg. 2nd c. BC
Region: Aegean Islands, incl. Crete (IG XI-[XIII]) — Crete 

[θ]εος αγαθ[ος]. αγαθαι τυχαι και επι σωτηριαι επι κοσμ[ων εν μεν] ιεραπυτναι των συν ενιπαντι τω ερμαιω μ[ηνος] ιμαλιω εν δε πριανσιοι επι κοσμων των συ[ν νεωνι τω] χιμαρω και μηνος δρομηιω. ταδε συνεθε[ντο και συνευ]δοκησαν αλλαλοις ιεραπυτνιοι και πριανσιοι [εμμενον]τες εν ταις προυπαρχωσαις σταλαις ιδιαι τε [ται κειμεναι] γορτυνιοις και ιεραπυτνιοις και ται κατα κοινον [γορτυνιοις] και ιεραπυτνιοις και πριανσιοις και εν ται φιλιαι [και συμμα]χιαι και ορκοις τοις προγεγονοσι εν ταυταις τ[αις πολεσι] και επι ται χωραι αι εκατεροι εχοντες και κρατον[τες ταν συν]θηκαν εθεντο ες τον παντα χρονον. ιεραπυτν[ιοις] και πριανσιοις ημεν παρ αλλαλοις ισοπολιτειαν και επιγαμιας και ενκτησιν και μετοχαν και θειων και ανθρωπινων παντων οσοι κα εωντι εμφυλοι παρ εκατεροις και πωλοντας και ωνωμενος και δανειζοντας και δανειζομενος και ταλλα παντα συναλλασσοντας κυριος ημεν κατα τος υπαρχοντας παρ εκατεροις νομος. εξεστω δε τωι τε ιεραπυτνιωι σπειρεν εν ται πριανσιαι και τωι πριανσιει εν ται ιεραπυτνιαι διδωσι τα τελεα καθαπερ οι αλλοι πολιται κατα τος νομος τος εκατερη κειμενος. ει δε τι κα ο ιεραπυτνιος υπεχθηται ες πριανσον η ο πριανσιευς ες ιεραπυτναν οτιουν ατελεα εστω και εσαγομενωι και εξαγομενωι αυτα και τουτων τος καρπος και κατα γαν και κατα θαλασσαν ων δε κα αποδωται κατα θαλασσαν εωσας εξαγωγας των υπεχθεσιμων αποδοτω τα τελεα κατα τος νομος τος εκατερη κειμενος. κατα ταυτα δε και ει τις κα νεμ[ηι ατε]λης εστω αι δε κα σινηται αποτεισατω τα επιτιμια [ο] σι[νο]μενος κατα τος νομος τος εκατερη κειμενος. πρειγηια δε ω [κ]α χρειαν εχηι πορηιω παρεχοντων οι μεν ιεραπυτνιοι κοσμοι τοις πριανσευσι οι δε πριανσιεες κοσμοι τοις ιεραπυτνιοις αι δε μη παρισχαιεν αποτεισαντων οι επιδαμοι των κοσμων ται πρειγειαι στατηρας δεκα. ο δε κοσμος ο των ιεραπυτνιων ερπετω εν πριανσιοι ες το αρχειον και εν εκκλησιαι καθησθω μετα των κοσμων ωσαυτως δε και ο των πριανσιεων κοσμος ερπετω εν ιεραπυτναι ες το αρχειον και εν εκκλησιαι καθησθω μετα των κοσμων. εν δε τοις ηραιοις και εν ταις αλλαις εορταις οι παρατυγχανοντες ερποντων παρ αλλαλος ες ανδρηιον καθως και οι αλλοι πολιται. αναγινωσκοντων δε ταν σταλαν κατ ενιαυτον οι τοκ αει κοσμοντες παρ εκατεροις εν τοις υπερβωιοις και προπαραγγελοντων αλλαλοις προ αμεραν δεκα η κα μελλωντι αναγινωσκεν. οποιοι δε κα μη αναγνωντι η μη παραγγηλωντι αποτεισαντων οι αιτιοι τουτων στατηρας εκατον οι μεν ιεραπυτνιοι κοσμοι των πριανσιεων ται πολει οι δε πριανσιεες ιεραπυτνιων ται πολει. αι δε τις αδικοιη τα συνκειμενα κοιναι διαλυων η κοσμος η ιδιωτας εξεστω τωι βωλομενωι δικαξασθαι επι τω κοινω δικαστηριω τιμαμα επιγραψαμενον τας δικας κατα το αδικημα ο κα τις αδικησηι και ει κα νικασηι λαβετω το τριτον μερος τας δικας ο δικαξαμενος το δε λοιπον εστω ταν πολεων. αι δε τι θεων βωλομενων ελοιμεν αγαθον απο των πολεμιων η κοιναι εξοδουσαντες η ιδιαι τινες παρ εκατερων η κατα γαν η κατα θαλασσαν λανχανοντων εκατεροι κατα τος ανδρας τος ερποντας και τας δεκατας λαμβανοντων εκατεροι ες ταν ιδιαν πολιν. υπερ δε των προγεγονοτων παρ εκατεροις αδικηματων αφ ω το κοινοδικιον απελιπε χρονω ποιησασθων ταν διεξαγωγαν οι συν ενιπαντι και νεωνι κο[σ]μοι εν ωι κα κοιναι δοξηι δικαστηριω αμφοτεραις ταις πολεσι επ αυτων κοσμοντων και τος εγγυος καταστασαντων υπερ τουτων αφ ας κα αμερας α σταλα τεθηι εμ μηνι. υπερ δε των υστερον εγγινομενων αδικηματων προδικωι μεν χρησθων καθως το διαγραμμα εχει περι δε τω δικαστηριω οι επισταμενοι κατ ενιαυτον παρ εκατεροις κοσμοι πολιν στανυεσθων αγ κα αμφοτεραις ταις πολεσ[ι] [δο]ξηι εξ ας το επικριτηριον τελεται και εγγυος καθισταντων αφ ας κα αμερας επισταντι επι το αρχειον εν διμηνωι και διεξαγοντων ταυτα επ αυτων κοσμοντων κατα το δοχθεν κοιναι συμβολον. αι δε κα μη ποιησωντι οι κοσμοι καθως γεγραπται αποτεισατω εκαστος αυτων στατηρας πεντηκοντα οι μεν ιεραπυτνιοι κοσμοι πριανσιων ται πολει οι δε πριανσιοι κοσμοι ιεραπυτνιων ται πολει. αι δε τι κα δοξηι αμφοτεραις ταις πολεσι βωλουομεναις επι τωι κοιναι συμφεροντι διορθωσασθαι κυριον εστω το διορθωθεν. στασαντων δε τας σταλας οι ενεστακοτες εκατερηι κοσμοι επ αυτων κοσμοντων οι μεν ιεραπυτνιοι εν τωι ιερωι τας αθαναιας τας πολιαδος και οι πριανσιοι εν τωι ιερωι τας αθαναιας τας πολιαδος. οποτεροι δε κα μη στασωντι καθως γεγραπται αποτεισαντων τα αυτα προστιμα καθοτι και περι των δικαιων γεγραπται.